Яшчэ больш сярод студэнтаў тых, для каго здароўе і спорт — стыль жыцця. Так, пяцікурснік фізіка-матэматычнага факультэта (фізарг Артур Нупрэйчык) — неаднаразовы чэмпіён БДПУ па плаванні, футболе, валейболе, баскетболе, армрэслінгу і летнім мнагаборстве. Пакуль чэмпіёнства толькі ў межах універсітэта: на больш маштабныя спаборніцтвы не хапае часу — хлопец паралельна вучыцца ў Беларускім дзяржаўным эканамічным універсітэце. Але Артур дакладна ведае: кім бы ні працаваў у будучыні, спортам займацца будзе і далей.